title: Εκτελεστικός κανονισμός (ΕΕ) αριθ. 1060/2013 της Επιτροπής, της 29ης Οκτωβρίου 2013 , σχετικά με τη χορήγηση άδειας για τη χρήση του μπεντονίτη ως πρόσθετης ύλης ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               31.10.2013

               EL

               Επίσημη Εφημερίδα της Ευρωπαϊκής Ένωσης

               L 289/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1060/2013 ΤΗΣ ΕΠΙΤΡΟΠΉΣ
   της 29ης Οκτωβρίου 2013
   σχετικά με τη χορήγηση άδειας για τη χρήση του μπεντονίτη ως πρόσθετης ύλης ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που αδειοδοτήθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Ο μπεντονίτης εγκρίθηκε χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετη ύλη ζωοτροφών που ανήκει στην ομάδα των συνδετικών, αντισυσσωματοποιητικών παραγόντων και πηκτικών ουσιών, για χρήση σε όλα τα ζωικά είδη, με την οδηγία 82/822/ΕΟΚ της Επιτροπής (3). Στη συνέχεια, η εν λόγω πρόσθετη ύλη εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του μπεντονίτη με την ιδιότητα πρόσθετης ύλης ζωοτροφών για όλα τα ζωικά είδη ως συνδετικής ουσίας και αντισυσσωματοποιητικού παράγοντα και, σύμφωνα με το άρθρο 7 του εν λόγω κανονισμού, για τη χορήγηση νέας άδειας για τη χρήση της εν λόγω ουσίας με σκοπό τον έλεγχο της ραδιονουκλεϊδικής μόλυνσης, για όλα τα ζωικά είδη. Επιπλέον, σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για νέα άδεια του μπεντονίτη ως ουσίας για τη μείωση της μόλυνσης των ζωοτροφών από μυκοτοξίνες για όλα τα ζωικά είδη. Οι αιτήσεις αυτές ζητούσαν να ταξινομηθεί η εν λόγω πρόσθετη ύλη στην κατηγορία «τεχνολογικές πρόσθετες ύλες» και συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στις γνωμοδοτήσεις που εξέδωσε στις 2 Φεβρουαρίου 2011 (4), 14 Ιουνίου 2011 (5) και 14 Ιουνίου 2012 (6), κατέληξε στο συμπέρασμα ότι, υπό τις προτεινόμενες συνθήκες χρήσης, ο μπεντονίτης δεν έχει δυσμενείς επιπτώσεις στην υγεία των ζώων, την ανθρώπινη υγεία ή το περιβάλλον, και ότι έχει τη δυνατότητα να είναι αποτελεσματικός ως συνδετική ουσία και αντισυσσωματοποιητικός παράγοντας, καθώς και ως ουσία για τον έλεγχο της ραδιονουκλεϊδικής μόλυνσης, για όλα τα ζωικά είδη. Επίσης αναγνωρίστηκε ότι ο μπεντονίτης έχει τη δυνατότητα να λειτουργήσει αποτελεσματικά ως συνδετική ουσία αφλατοξινών για τις αγελάδες γαλακτοπαραγωγής, και ότι το συμπέρασμα αυτό μπορεί να επεκταθεί σε όλα τα μηρυκαστικά. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με την αναλυτική μέθοδο της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Δεδομένου ότι οι υποβληθείσες μελέτες in vitro πληρούν τις προϋποθέσεις για την απόδειξη της αποτελεσματικότητας των τεχνολογικών πρόσθετων υλών που ορίζονται στον κανονισμό (ΕΚ) αριθ. 429/2008 της Επιτροπής (7), και ιδίως στο σημείο 4 του παραρτήματος II και στο σημείο 1.4 του παραρτήματος III, και δεδομένου ότι κρίθηκαν ικανές να αποδείξουν σαφώς την ικανότητα του μπεντονίτη να δεσμεύει την αφλατοξίνη Β1 (AfB) και, επιπλέον, επειδή η δεσμευτική ικανότητα —που περιορίζεται στην αφλατοξίνη B1— προσδιορίστηκε ως χαρακτηριστικό του μπεντονίτη, το συμπέρασμα σχετικά με την αποτελεσματικότητα του μπεντονίτη για τη μείωση της μόλυνσης των ζωοτροφών από μυκοτοξίνες μπορεί να θεωρηθεί επαρκές ώστε να επεκταθεί στη χρήση της εν λόγω ουσίας σε πουλερικά και χοιροειδή.

               (6)

               Από την αξιολόγηση του μπεντονίτη διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση της εν λόγω πρόσθετης ύλης, όπως προσδιορίζεται στο παράρτημα του παρόντος κανονισμού.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χρήσης του μπεντονίτη ως συνδετικής ουσίας και αντισυσσωματοποιητικού παράγοντα, κρίνεται σκόπιμο να χορηγηθεί μεταβατική περίοδος ώστε να προετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την άδεια.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο μπεντονίτης, όπως καθορίζεται στα παραρτήματα, ο οποίος ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «ουσίες για τη μείωση της μόλυνσης των ζωοτροφών από μυκοτοξίνες», «συνδετικά», «αντισυσσωματοποιητικοί παράγοντες» και «ουσίες για τον έλεγχο της ραδιονουκλεϊδικής μόλυνσης» επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που καθορίζονται στα εν λόγω παραρτήματα.
   Άρθρο 2
   Η πρόσθετη ύλη που προσδιορίζεται στο παράρτημα II και ανήκει στις λειτουργικές ομάδες «συνδετικά» και «αντισυσσωματοποιητικοί παράγοντες», καθώς και οι ζωοτροφές που περιέχουν την εν λόγω πρόσθετη ύλη, οι οποίες έχουν παραχθεί και επισημανθεί πριν από τις 19 Νοεμβρίου 2015 σύμφωνα με τους κανόνες που ισχύουν πριν από τις 19 Νοεμβρίου 2013 δύνανται να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Τεσσαρακοστή πρώτη οδηγία 82/822/ΕΟΚ της Επιτροπής, της 19ης Νοεμβρίου 1982, περί τροποποιήσεως της οδηγίας 70/524/ΕΟΚ του Συμβουλίου που αφορά το πρόσθετα των ζωοτροφών (ΕΕ L 347 της 7.12.1982, σ. 16).

      (4)  EFSA Journal 2011· 9(2): 2007.

      (5)  EFSA Journal 2011· 9(6): 2276.

      (6)  EFSA Journal 2012· 10(7): 2787.

      (7)  Κανονισμός (ΕΚ) αριθ. 429/2008 της Επιτροπής, της 25ης Απριλίου 2008, σχετικά με τους λεπτομερείς κανόνες εφαρμογής του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου όσον αφορά την προετοιμασία και υποβολή αιτήσεων και την αξιολόγηση και χορήγηση αδειών για πρόσθετες ύλες ζωοτροφών (ΕΕ L 133 της 22.5.2008, σ. 1).

      ΠΑΡΑΡΤΗΜΑ I

                  Αριθμός ταυτοποίησης της πρόσθετης ύλης

                  Πρόσθετη ύλη

                  Χημικός τύπος, περιγραφή, μέθοδοι ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: Ουσίες για τη μείωση της μόλυνσης των ζωοτροφών από μυκοτοξίνες: Αφλατοξίνη B1

                  1m558

                  Μπεντονίτης

                                 Σύνθεση πρόσθετης ύλης

                              Μπεντονίτης: ≥ 70 % σμεκτίτης (διοκταεδρικός μοντμοριλονίτης)

                                 Χαρακτηρισμός της δραστικής ουσίας

                              Μπεντονίτης: ≥ 70 % σμεκτίτης (διοκταεδρικός μοντμοριλονίτης)
                              < 10 % οπάλιο και άστριος
                              < 4 % χαλαζίας και ασβεστίτης
                              Δεσμευτική ικανότητα ΑfB1 (BC
                                    AfB1
                                 ) άνω του 90 %

                                 Αναλυτική μέθοδος
                                  (1)

                              Για τον προσδιορισμό του μπεντονίτη στην πρόσθετη ύλη ζωοτροφών: φασματοσκοπία διάθλασης ακτίνων Χ (XRD).
                              Για τον προσδιορισμό της BC
                                    AfB1
                                  της πρόσθετης ύλης: δοκιμή προσρόφησης που εκτελείται σε ρυθμιστικό διάλυμα με pH 5,0 με συγκέντρωση 4 mg/l για την AfB1 και 0,02 % (w/v) για την πρόσθετη ύλη ζωοτροφών.

                  Μηρυκαστικά
                  Πουλερικά
                  Χοίροι

                  —

                  20 000

                              1.

                              Οι οδηγίες χρήσης πρέπει να αναφέρουν:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»·

                                          —

                                          για τα πουλερικά: «Η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: Η ταυτόχρονη χρήση με κοκκιδιοστατικά άλλα από τη ροβενιδίνη αντενδείκνυται όταν το επίπεδο του μπεντονίτη υπερβαίνει τα 5 000 mg/kg πλήρους ζωοτροφής.

                              3.

                              Η συνολική ποσότητα μπεντονίτη δεν πρέπει να υπερβαίνει το ανώτατο επιτρεπόμενο όριο των 20 000 mg/kg πλήρους ζωοτροφής.

                              4.

                              Επιτρέπεται η χρήση της πρόσθετης ύλης σε ζωοτροφές που συμμορφώνονται με τη νομοθεσία της Ευρωπαϊκής Ένωσης σχετικά με τις ανεπιθύμητες ουσίες στις ζωοτροφές.

                              5.

                              Για λόγους ασφάλειας: Να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  19 Νοεμβρίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx

      ΠΑΡΑΡΤΗΜΑ II

                  Αριθμός ταυτοποίησης της πρόσθετης ύλης

                  Πρόσθετη ύλη

                  Χημικός τύπος, περιγραφή, μέθοδοι ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: Συνδετικά

                  1m558i

                  Μπεντονίτης

                                 Σύνθεση πρόσθετης ύλης

                              Μπεντονίτης: ≥ 50 % σμεκτίτης

                                 Χαρακτηρισμός της δραστικής ουσίας

                              Μπεντονίτης: ≥ 50 % σμεκτίτης

                                 Αναλυτική μέθοδος
                                  (1)

                              Για τον προσδιορισμό στην πρόσθετη ύλη ζωοτροφών: φασματοσκοπία διάθλασης ακτίνων Χ (XRD).

                  Όλα τα ζωικά είδη

                  —

                  20 000

                              1.

                              Οι οδηγίες χρήσης πρέπει να αναφέρουν:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»·

                                          —

                                          για τα πουλερικά: «Η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: Η ταυτόχρονη χρήση με κοκκιδιοστατικά άλλα από τη ροβενιδίνη αντενδείκνυται όταν το επίπεδο του μπεντονίτη υπερβαίνει τα 5 000 mg/kg πλήρους ζωοτροφής.

                              3.

                              Η συνολική ποσότητα μπεντονίτη δεν πρέπει να υπερβαίνει το ανώτατο επιτρεπόμενο όριο των 20 000 mg/kg πλήρους ζωοτροφής.

                              4.

                              Για λόγους ασφάλειας: Να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  19 Νοεμβρίου 2023

                     Κατηγορία τεχνολογικών πρόσθετων υλών. Λειτουργική ομάδα: αντισυσσωματοποιητικοί παράγοντες

                  1m558i

                  Μπεντονίτης

                                 Σύνθεση πρόσθετης ύλης

                              Μπεντονίτης: ≥ 50 % σμεκτίτης

                                 Χαρακτηρισμός της δραστικής ουσίας

                              Μπεντονίτης: ≥ 50 % σμεκτίτης

                                 Αναλυτική μέθοδος
                                  (1)

                              Για τον προσδιορισμό στην πρόσθετη ύλη ζωοτροφών: φασματοσκοπία διάθλασης ακτίνων Χ (XRD).

                  Όλα τα ζωικά είδη

                  —

                  20 000

                              1.

                              Οι οδηγίες χρήσης πρέπει να αναφέρουν:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»·

                                          —

                                          για τα πουλερικά: «Η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: Η ταυτόχρονη χρήση με κοκκιδιοστατικά άλλα από τη ροβενιδίνη αντενδείκνυται όταν το επίπεδο του μπεντονίτη υπερβαίνει τα 5 000 mg/kg πλήρους ζωοτροφής.

                              3.

                              Η συνολική ποσότητα μπεντονίτη δεν πρέπει να υπερβαίνει το ανώτατο επιτρεπόμενο όριο των 20 000 mg/kg πλήρους ζωοτροφής.

                              4.

                              Για λόγους ασφάλειας: Να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  19 Νοεμβρίου 2023

                     Κατηγορία τεχνολογικών πρόσθετων υλών. Λειτουργική ομάδα: ουσίες για τον έλεγχο της ραδιονουκλεϊδικής μόλυνσης (134/137Cs)

                  1m558i

                  Μπεντονίτης

                                 Σύνθεση πρόσθετης ύλης

                              Μπεντονίτης: ≥ 50 % σμεκτίτης

                                 Χαρακτηρισμός της δραστικής ουσίας

                              Μπεντονίτης: ≥ 50 % σμεκτίτης

                                 Αναλυτική μέθοδος
                                  (1)

                              Για τον προσδιορισμό στην πρόσθετη ύλη ζωοτροφών: φασματοσκοπία διάθλασης ακτίνων Χ (XRD).

                  Όλα τα ζωικά είδη

                  —

                  —

                              1.

                              Οι οδηγίες χρήσης πρέπει να αναφέρουν:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»·

                                          —

                                          για τα πουλερικά: «Η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: Η ταυτόχρονη χρήση με κοκκιδιοστατικά άλλα από τη ροβενιδίνη αντενδείκνυται όταν το επίπεδο του μπεντονίτη υπερβαίνει τα 5 000 mg/kg πλήρους ζωοτροφής.

                              3.

                              Το μείγμα διάφορων πηγών μπεντονίτη δεν πρέπει να υπερβαίνει το ανώτατο επιτρεπόμενο επίπεδο των 20 000 mg/kg πλήρους ζωοτροφής.

                              4.

                              Η πρόσθετη ουσία μπορεί να χρησιμοποιείται όταν οι ζωοτροφές έχουν μολυνθεί από ραδιενεργό καίσιο, ώστε να ελέγχεται η παρουσία του στα ζώα και τα προϊόντα τους.

                              5.

                              Για λόγους ασφάλειας: Να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  19 Νοεμβρίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 941/2011 του Συμβουλίου, της 22ας Σεπτεμβρίου 2011 , για την εφαρμογή του άρθρου 16 παράγραφοι 2 και 5 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

text:
               23.9.2011

               EL

               Επίσημη Εφημερίδα της Ευρωπαϊκής Ένωσης

               L 246/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 941/2011 ΤΟΥ ΣΥΜΒΟΥΛΊΟΥ
   της 22ας Σεπτεμβρίου 2011
   για την εφαρμογή του άρθρου 16 παράγραφοι 2 και 5 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής,
   Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφοι 2 και 5,
   Εκτιμώντας τα ακόλουθα:

               (1)

               Στις 2 Μαρτίου 2011, το Συμβούλιο εξέδωσε τον κανονισμό (ΕΕ) αριθ. 204/2011.

               (2)

               Μετά την έγκριση της απόφασης του Συμβουλίου Ασφαλείας των Ηνωμένων Εθνών (ΑΣΑΗΕ) 2009 (2011) στις 16 Σεπτεμβρίου 2011 και σύμφωνα με την απόφαση 2011/625/ΚΕΠΠΑ του Συμβουλίου, της 22ας Σεπτεμβρίου 2011, για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη (2), θα πρέπει να τροποποιηθούν οι κατάλογοι των προσώπων και οντοτήτων που υπόκεινται σε περιοριστικά μέτρα που εκτίθενται στα παραρτήματα II και ΙΙΙ του κανονισμού (ΕΕ) αριθ. 204/2011,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο1
   Οι καταχωρίσεις αναφορικά με τις οντότητες που περιλαμβάνονται στο παράρτημα του παρόντος κανονισμού διαγράφονται από τους καταλόγους που περιλαμβάνονται στα παραρτήματα II και ΙΙΙ του κανονισμού (ΕΕ) αριθ. 204/2011.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός στο σύνολό του και εφαρμόζεται άμεσα σε όλα τα κράτη μέλη.
      Βρυξέλλες, 22 Σεπτεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 58 της 3.3.2011, σ. 1.

      (2)  Βλέπε σελίδα 30 της παρούσας Επίσημης Εφημερίδας.

      ΠΑΡΑΡΤΗΜΑ

         Οντότητες που αναφέρονται στο άρθρο 1

      Καταχώριση που διαγράφεται από τον κατάλογο του παραρτήματος II του κανονισμού (ΕΕ) αριθ. 204/2011:

                  5.

                  Libyan National Oil Corporation.

            Καταχώριση που διαγράφεται από τον κατάλογο του παραρτήματος III του κανονισμού (ΕΕ) αριθ. 204/2011:

                  29.

                  Zuietina Oil Company (γνωστή και ως ZOC· γνωστή και ως Zueitina).


title: Εκτελεστικός κανονισμός (ΕΕ) αριθ. 1040/2013 της Επιτροπής, της 24ης Οκτωβρίου 2013 , σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης που παράγεται από Trichoderma reesei (MUCL 49755) και ενδο-1,3(4)-β-γλυκανάσης που παράγεται από Trichoderma reesei (MUCL 49754) ως πρόσθετης ύλης ζωοτροφών για χοίρους προς πάχυνση και μικρά χοιροειδή προς πάχυνση, εξαιρουμένου του είδους Sus scrofa domesticus , και για γαλοπούλες προς πάχυνση (κάτοχος άδειας Aveve NV) Κείμενο που παρουσιάζει ενδιαφέρον για τον ΕΟΧ

text:
               25.10.2013

               EL

               Επίσημη Εφημερίδα της Ευρωπαϊκής Ένωσης

               L 283/46

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1040/2013 ΤΗΣ ΕΠΙΤΡΟΠΉΣ
   της 24ης Οκτωβρίου 2013
   σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης που παράγεται από Trichoderma reesei (MUCL 49755) και ενδο-1,3(4)-β-γλυκανάσης που παράγεται από Trichoderma reesei (MUCL 49754) ως πρόσθετης ύλης ζωοτροφών για χοίρους προς πάχυνση και μικρά χοιροειδή προς πάχυνση, εξαιρουμένου του είδους Sus scrofa domesticus, και για γαλοπούλες προς πάχυνση (κάτοχος άδειας Aveve NV)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για νέα χρήση του παρασκευάσματος ενδο-1,4-β-ξυλανάση που παράγεται από Trichoderma reesei (MUCL 49755) και ενδο-1,3(4)-β-γλυκανάση που παράγεται από Trichoderma reesei (MUCL 49754). Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά την άδεια νέας χρήσης του παρασκευάσματος ενδο-1,4-β-ξυλανάση που παράγεται από Trichoderma reesei (MUCL 49755) και ενδο-1,3(4)-β-γλυκανάση που παράγεται από Trichoderma reesei (MUCL 49754) ως πρόσθετης ύλης ζωοτροφών για χοίρους προς πάχυνση και μικρά χοιροειδή προς πάχυνση, εξαιρουμένου του είδους Sus scrofa domesticus, καθώς και για γαλοπούλες προς πάχυνση, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση αυτού του παρασκευάσματος είχε εγκριθεί για δέκα χρόνια για τα κοτόπουλα προς πάχυνση με τον κανονισμό (ΕΚ) αριθ. 1091/2009 της Επιτροπής (2), με τον εκτελεστικό κανονισμό (ΕΕ) αριθ. 1088/2011 της Επιτροπής (3) και για τις όρνιθες ωοπαραγωγής και μικρά είδη πουλερικών προς πάχυνση και ωοπαραγωγή με τον εκτελεστικό κανονισμό (ΕΕ) αριθ. 989/2012 της Επιτροπής (4).

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή»), στις γνώμες που εξέδωσε στις 12 Μαρτίου 2013 (5) επιβεβαίωσε τα προηγούμενα συμπεράσματά της ότι, υπό τις προτεινόμενες συνθήκες χρήσης, το παρασκεύασμα ενδο-1,4-β-ξυλανάσης που παράγεται από Trichoderma reesei (MUCL 49755) και ενδο-1,3(4)-β-γλυκανάσης που παράγεται από Trichoderma reesei (MUCL 49754) δεν έχει δυσμενείς επιδράσεις στην υγεία των ζώων, την ανθρώπινη υγεία ή το περιβάλλον. Η Αρχή κατέληξε στο συμπέρασμα ότι η πρόσθετη ύλη έχει τη δυνατότητα να βελτιώνει τις ζωοτεχνικές αποδόσεις σε χοίρους προς πάχυνση και ότι το συμπέρασμα αυτό μπορεί να παρεκταθεί στα μικρά χοιροειδή προς πάχυνση, εξαιρουμένου του είδους Sus scrofa domesticus. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει το τελικό σωματικό βάρος και τον δείκτη απόδοσης της ζωοτροφής στα γαλοπούλες προς πάχυνση. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με την αναλυτική μέθοδο της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του παρασκευάσματος ενδο-1,4-β-ξυλανάσης που παράγεται από Trichoderma reesei (MULC 49755) και ενδο-1,3(4)-β-γλυκανάσης που παράγεται από Trichoderma reesei (MULC 49754) προκύπτει ότι πληρούνται οι όροι για τη χορήγηση έγκρισης, όπως προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 1091/2009 της Επιτροπής, της 13ης Νοεμβρίου 2009, σχετικά με την έγκριση παρασκευάσματος ενζύμου ενδο-1,4-β-ξυλανάσης που παράγεται από Trichoderma reesei (MUCL 49755) και ενδο-1,3(4)-β-γλυκανάσης που παράγεται από Trichoderma reesei (MUCL 49754) ως πρόσθετης ύλης ζωοτροφών για κοτόπουλα προς πάχυνση (κάτοχος άδειας Aveve NV) (ΕΕ L 299 της 14.11.2009, σ. 6).

      (3)  Εκτελεστικός κανονισμός (ΕΕ) αριθ. 1088/2011 της Επιτροπής, της 27ης Οκτωβρίου 2011, σχετικά με την έγκριση παρασκευάσματος ενζύμου ενδο-1,4-β-ξυλανάσης που παράγεται από Trichoderma reesei (MULC 49755) και ενδο-1,3(4)-β-γλυκανάσης που παράγεται από Trichoderma reesei (MULC 49754) ως πρόσθετης ύλης ζωοτροφών για απογαλακτισμένα χοιρίδια (κάτοχος άδειας Aveve NV) (ΕΕ L 281 της 28.10.2011, σ. 14).

      (4)  Εκτελεστικός κανονισμός (ΕΕ) αριθ. 989/2012 της Επιτροπής, της 25ης Οκτωβρίου 2012, σχετικά με την έγκριση της ενδο-1,4-β-ξυλανάσης που παράγεται από Trichoderma reesei (MULC 49755) και της ενδο-1,3(4)-β-γλυκανάσης που παράγεται από Trichoderma reesei (MULC 49754) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών προς πάχυνση και ωοπαραγωγή (κάτοχος άδειας Aveve NV)
   (ΕΕ L 297 της 26.10.2012, σ. 11).

      (5)  Δελτίο EFSA (2013)· 11(4):3171 και Δελτίο ΕFSA 2013· 11 (4): 3172.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a9

                  Aveve NV

                  Ενδο-1,4-β-ξυλανάση
                  EC 3.2.1.8
                  Ενδο-1,3(4)-β-γλυκανάση
                  EC 3.2.1.6

                                 Σύνθεση πρόσθετης ύλης

                              Παρασκεύασμα ενδο-1,4-β-ξυλανάσης που παράγεται από Trichoderma reesei (MUCL 49755) και ενδο-1,3(4)-β-γλυκανάσης που παράγεται από Trichoderma reesei (MUCL 49754) με ελάχιστη δραστικότητα: 40 000 XU (1) και 9 000 BGU (2)/g Στερεά και υγρή μορφή

                                 Χαρακτηρισμός της δραστικής ουσίας

                              ενδο-1,4-β-ξυλανάση που παράγεται από Trichoderma reesei (MUCL 49755) και ενδο-1,3(4)-β-γλυκανάση που παράγεται από Trichoderma reesei (MUCL 49754)

                                 Αναλυτική μέθοδος
                                  (3)

                              Χαρακτηρισμός της δραστικής ουσίας στην πρόσθετη ύλη:

                                          —

                                          χρωματομετρική μέθοδος η οποία βασίζεται στην αντίδραση του δινιτροσαλικυλικού οξέος επί του αναγωγικού σακχάρου που παράγεται από τη δράση της ενδο-1,4-β-ξυλανάσης επί υποστρώματος που περιέχει ξυλάνη·

                                          —

                                          χρωματομετρική μέθοδος η οποία βασίζεται στην αντίδραση του δινιτροσαλικυλικού οξέος επί του αναγωγικού σακχάρου που παράγεται από τη δράση της ενδο-1,3(4)-β-γλυκανάσης επί υποστρώματος που περιέχει β-γλυκάνη.

                                    Χαρακτηρισμός των δραστικών ουσιών στις ζωοτροφές:

                                          —

                                          χρωματομετρική μέθοδος για τη μέτρηση υδατοδιαλυτής χρωστικής ουσίας που απελευθερώνεται κατά τη δράση της ενδο-1,4-β-ξυλανάσης από υπόστρωμα αραβινοξυλάνης σίτου ενωμένο με σταυροδεσμούς με χρωστική ουσία·

                                          —

                                          χρωματομετρική μέθοδος για τη μέτρηση υδατοδιαλυτής χρωστικής ουσίας που απελευθερώνεται, με τη δράση της ενδο-1,3(4)-β-γλυκανάσης, από υπόστρωμα β-γλυκάνης κριθής ενωμένο με σταυροδεσμούς με χρωστική ουσία.

                  Χοίροι προς πάχυνση
                  Μικρά χοιροειδή προς πάχυνση, εξαιρουμένου του είδους Sus scrofa domesticus

                  Γαλοπούλες προς πάχυνση

                  —

                  4 000 XU
                  900 BGU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα έναντι σχηματισμού συμπυκνωμάτων.

                              2.

                              Για χρήση σε ζωοτροφές πλούσιες σε αμυλούχους και μη αμυλούχους πολυσακχαρίτες (κυρίως β-γλυκάνες και αραβινοξυλάνες).

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  14 Νοεμβρίου 2023

         (1)  1 XU είναι η ποσότητα ενζύμου που ελευθερώνει 1 μικρογραμμομόριο αναγωγικών σακχάρων (ισοδυνάμων ξυλόζης) από ξυλάνη περικαρπίου βρώμης ανά λεπτό σε pH 4,8 και θερμοκρασία 50 °C.

         (2)  1 BGU είναι η ποσότητα ενζύμου που ελευθερώνει 1 μικρογραμμομόριο αναγωγικών σακχάρων (ισοδυνάμων κελλοβιόζης) από β-γλυκάνη κριθαριού ανά λεπτό σε pH 5,0 και θερμοκρασία 50 °C.

         (3)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 291/2012 της Επιτροπής, της 2ας Απριλίου 2012 , για την τροποποίηση του κανονισμού (ΕΚ) αριθ. 992/95 όσον αφορά τις δασμολογικές ποσοστώσεις της Ένωσης για ορισμένα προϊόντα γεωργίας και αλιείας, καταγωγής Νορβηγίας

text:
               3.4.2012

               EL

               Επίσημη Εφημερίδα της Ευρωπαϊκής Ένωσης

               L 96/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 291/2012 ΤΗΣ ΕΠΙΤΡΟΠΉΣ
   της 2ας Απριλίου 2012
   για την τροποποίηση του κανονισμού (ΕΚ) αριθ. 992/95 όσον αφορά τις δασμολογικές ποσοστώσεις της Ένωσης για ορισμένα προϊόντα γεωργίας και αλιείας, καταγωγής Νορβηγίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 992/95 του Συμβουλίου, της 10ης Απριλίου 1995, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας (1), και ιδίως το άρθρο 5 παράγραφος 1 στοιχεία α) και β),
   Εκτιμώντας τα ακόλουθα:

               (1)

               Μεταξύ της Ευρωπαϊκής Ένωσης, αφενός, και του Βασιλείου της Νορβηγίας, αφετέρου, έχει συναφθεί συμφωνία υπό μορφή ανταλλαγής επιστολών σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο. Η συμφωνία εγκρίθηκε εξ ονόματος της Ένωσης με την απόφαση 2011/818/ΕΕ του Συμβουλίου (2).

               (2)

               Η συμφωνία αυτή προβλέπει την περαιτέρω προοδευτική ελευθέρωση των γεωργικών συναλλαγών σε προτιμησιακή, αμοιβαία και εκατέρωθεν επωφελή βάση και νέες ετήσιες δασμολογικές ποσοστώσεις άνευ δασμών για τις εισαγωγές στην Ευρωπαϊκή Ένωση ορισμένων γεωργικών προϊόντων καταγωγής Νορβηγίας.

               (3)

               Για να εφαρμοστούν οι νέες δασμολογικές ποσοστώσεις που προβλέπονται στη συμφωνία, πρέπει να τροποποιηθεί ο κανονισμός (ΕΚ) αριθ. 992/95.

               (4)

               Ως εκ τούτου, ο κανονισμός (ΕΚ) αριθ. 992/95 πρέπει να τροποποιηθεί αναλόγως.

               (5)

               Σύμφωνα με την απόφαση 2011/818/ΕΕ, οι νέες δασμολογικές ποσοστώσεις πρόκειται να εφαρμοστούν από την 1η Ιανουαρίου 2012. Συνεπώς, ο παρών κανονισμός είναι σκόπιμο να εφαρμοστεί από την ίδια ημερομηνία.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 992/95 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 101 της 4.5.1995, σ. 1.

      (2)  ΕΕ L 327 της 9.12.2011, σ. 1.

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 992/95 τροποποιείται ως εξής:

                  α)

                  Οι σειρές που αντιστοιχούν στους αύξοντες αριθμούς 09.0701, 09.0751, 09.0757 και 09.0759 αντικαθίστανται από τα εξής:

                              Αύξων αριθ.

                              Κωδικός ΣΟ

                              Υποδιαίρεση TARIC

                              Περιγραφή των προϊόντων

                              Περίοδος Ποσόστωσης

                              Ύψος ποσόστωσης
                              (σε τόνους καθαρού βάρους, εκτός αν ορίζεται άλλως)

                              Ποσοστωτικός δασμός
                              (%)

                              «09.0701

                              Ex15042010

                              90

                              Ζωικά λάδια και λίπη από ζώα της θάλασσας, με εξαίρεση τη φάλαινα και τον φυσητήρα, που παρουσιάζονται σε συσκευασίες καθαρού βάρους πλέον του 1 kg

                              Από 1.1 έως 31.12

                              1 000

                              8,5

                              Ex15043010

                              99

                              09.0751

                              Ex07041000

                              90

                              Κουνουπίδια

                              Από 1.8 έως 31.10

                              2 000

                              0

                              09.0757

                              Ex08092100
                              Ex08092900

                              Κεράσια, νωπά

                              Από 16.7 έως 15.9

                              900

                              0 (3)

                              09.0759

                              Ex08094005

                              Δαμάσκηνα, νωπά, από 1ης Σεπτεμβρίου έως 15 Οκτωβρίου

                              Από 1.9 έως 15.10

                              600

                              0 (3)»

                  β)

                  Οι σειρές που αντιστοιχούν στους αύξοντες αριθμούς 09.0753, 09.0755, 09.0775, 09.0777, 09.0781 και 09.0785 απαλείφονται.

                  γ)

                  Παρεμβάλλονται οι ακόλουθες σειρές:

                              «09.0815

                              0810 20 10

                              Σμέουρα, νωπά

                              Από 1.1 έως 31.12

                              400

                              0

                              09.0816

                              2005 20 20

                              Πατάτες, σε λεπτές φέτες, τηγανητές ή ψητές, αλατισμένες ή αρωματισμένες, σε ερμητικά κλειστές συσκευασίες, που προορίζονται για άμεση κατανάλωση

                              Από 1.1 έως 31.12

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Τροφές για σκύλους ή γάτες, συσκευασμένες για τη λιανική πώληση

                              Από 1.1 έως 31.12

                              13 000

                              0»


title: Εκτελεστικός κανονισμός (ΕΕ) αριθ. 1113/2013 της Επιτροπής, της 7ης Νοεμβρίου 2013 , σχετικά με τη χορήγηση άδειας για τη χρήση των παρασκευασμάτων Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM i-4323, Lactobacillus buchneri LN 40177/ATCC ΡΤΑ-6138 και Lactobacillus buchneri LN4637/ATCC ΡΤΑ-2494 ως πρόσθετων υλών ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               8.11.2013

               EL

               Επίσημη Εφημερίδα της Ευρωπαϊκής Ένωσης

               L 298/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1113/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   σχετικά με τη χορήγηση άδειας για τη χρήση των παρασκευασμάτων Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM i-4323, Lactobacillus buchneri LN 40177/ATCC ΡΤΑ-6138 και Lactobacillus buchneri LN4637/ATCC ΡΤΑ-2494 ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας. Το άρθρο 10 παράγραφος 7 του κανονισμού (ΕΚ) αριθ. 1831/2003, σε συνδυασμό με το άρθρο 10 παράγραφοι 1 έως 4, περιλαμβάνει ειδικές διατάξεις για την αξιολόγηση των προϊόντων που χρησιμοποιούνταν στην Ένωση ως πρόσθετες ύλες ενσίρωσης κατά την ημερομηνία που άρχισε να εφαρμόζεται ο εν λόγω κανονισμός.

               (2)

               Σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003, τα παρασκευάσματα Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM-4323, Lactobacillus buchneri LN 40177/ATCC ΡΤΑ-6138, και Lactobacillus buchneri LN 4637/ATCC ΡΤΑ-2494 είχαν εγγραφεί στο μητρώο πρόσθετων υλών ζωοτροφών ως υφιστάμενα προϊόντα που ανήκουν στη λειτουργική ομάδα των πρόσθετων υλών ενσίρωσης, για όλα τα ζωικά είδη.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκαν αιτήσεις για τη χορήγηση άδειας για τα εν λόγω παρασκευάσματα ως πρόσθετες ύλες ζωοτροφών για όλα τα ζωικά είδη, με το αίτημα οι εν λόγω πρόσθετες ύλες να ταξινομηθούν στην κατηγορία «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης». Οι αιτήσεις συνοδεύονταν από τα στοιχεία και έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τις γνώμες που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 12 Μαρτίου 2013 (2) και στις 16 Απριλίου 2013 (3) συνάγεται ότι, υπό τις προτεινόμενες συνθήκες χρήσης, τα οικεία παρασκευάσματα δεν έχουν δυσμενείς επιδράσεις στην υγεία των ζώων, την ανθρώπινη υγεία ή το περιβάλλον. Η Αρχή κατέληξε επίσης στο συμπέρασμα ότι το παρασκεύασμα Lactobacillus plantarum NCIMB 40027 έχει τη δυνατότητα να βελτιώνει την παραγωγή ενσίρωσης, αυξάνοντας την περιεκτικότητα σε γαλακτικό οξύ, καθώς και να βελτιώνει τη διατήρηση της ξηράς ουσίας μειώνοντας το pH και τη διάσπαση των πρωτεϊνών με χορτονομή που ενσιρώνονται εύκολα ή με μέτρια δυσκολία σε 1 × 108 CFU/Kg νωπής ύλης και σε 1 × 109 CFU/Kg νωπής ύλης με χορτονομή που ενσιρώνεται με δυσκολία, για όλα τα ζωικά είδη. Κατέληξε, επίσης, στο συμπέρασμα ότι το παρασκεύασμα Lactobacillus buchneri DSM 22501 έχει τη δυνατότητα να βελτιώνει την παραγωγή ενσίρωσης μειώνοντας το pH και το αμμωνιακό άζωτο και διατηρώντας την ξηρή ύλη, από χορτονομή που ενσιρώνεται εύκολα, με μέτρια δυσκολία ή δύσκολα· το παρασκεύασμα Lactobacillus buchneri NCIMB 40788/CNCM I-4323 έχει τη δυνατότητα να βελτιώνει την αερόβια σταθερότητα της χορτονομής που ενσιρώνεται εύκολα, με μέτρια δυσκολία ή δύσκολα ενώ τα παρασκευάσματα Lactobacillus buchneri LN 40177/ATCC PTA-6138 και Lactobacillus buchneri LN 4637/ATCC PTA-2494 έχουν τη δυνατότητα να βελτιώνουν την αερόβια σταθερότητα των χορτονομών που ενσιρώνονται εύκολα για όλα τα ζωικά είδη. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τις μεθόδους ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση των εν λόγω παρασκευασμάτων διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση των εν λόγω παρασκευασμάτων, όπως καθορίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Τα παρασκευάσματα που προσδιορίζονται στο παράρτημα και ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» επιτρέπεται να χρησιμοποιούνται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   Τα παρασκευάσματα που προσδιορίζονται στο παράρτημα και οι ζωοτροφές που τα περιέχουν, που παράγονται και φέρουν επισήμανση πριν από τις 28 Μαΐου 2014 σύμφωνα με τους κανόνες που ίσχυαν πριν από τις 28 Νοεμβρίου 2013 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο EFSA (2013): 11(4):3168.

      (3)  Δελτίο EFSA (2013): 11(5):3205.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  CFU/kg νωπής ύλης

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k20743

                  —

                     Lactobacillus plantarum NCIMB 40027

                                 Σύνθεση πρόσθετης ύλης

                              Παρασκεύασμα Lactobacillus plantarum NCIMB 40027 με ελάχιστη περιεκτικότητα 1 × 1011 CFU/g πρόσθετης ύλης.

                                 Χαρακτηρισμός της δραστικής ουσίας

                              Βιώσιμα κύτταρα του Lactobacillus plantarum NCIMB 40027.

                                 Αναλυτική μέθοδος
                                  (1)

                              Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787).
                              Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης:

                                          —

                                          1 × 108 CFU/kg νωπής ύλης σε ύλη που ενσιρώνεται εύκολα ή με μέτρια δυσκολία (2).

                                          —

                                          1 × 109 CFU/kg νωπής ύλης σε ύλη που ενσιρώνεται με δυσκολία (3).

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  28 Νοεμβρίου 2023

                  1k20738

                     Lactobacillus buchneri DSM 22501

                                 Σύνθεση πρόσθετης ύλης

                              Παρασκεύασμα Lactobacillus buchneri DSM 22501 με ελάχιστη περιεκτικότητα 5 × 1010 CFU/g πρόσθετης ύλης.

                                 Χαρακτηρισμός της δραστικής ουσίας

                              Βιώσιμα κύτταρα του Lactobacillus buchneri DSM 22501.

                                 Αναλυτική μέθοδος
                                  (1)

                              Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787).
                              Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετη ύλες ενσίρωσης: 1 × 108 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Σύνθεση πρόσθετης ύλης

                              Παρασκεύασμα του Lactobacillus buchneri NCIMB 40788/CNCM I-4323 με ελάχιστη περιεκτικότητα 3 × 109 CFU/g πρόσθετης ύλης.

                                 Χαρακτηρισμός της δραστικής ουσίας

                              Βιώσιμα κύτταρα του Lactobacillus buchneri NCIMB 40788/CNCM I-4323

                                 Αναλυτική μέθοδος
                                  (1)

                              Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787)
                              Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  28 Νοεμβρίου 2023

                  1k20740

                  —

                     Lactobacillus buchneri

                  LN 40177/ATCC PTA-6138

                                 Σύνθεση πρόσθετης ύλης

                              Παρασκεύασμα του Lactobacillus buchneri LN 40177/ATCC PTA-6138 με ελάχιστη περιεκτικότητα 1 × 1010 CFU/g πρόσθετης ύλης.

                                 Χαρακτηρισμός της δραστικής ουσίας

                              Βιώσιμα κύτταρα του Lactobacillus buchneri LN 40177/ATCC PTA-6138.

                                 Αναλυτική μέθοδος
                                  (1)

                              Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787).
                              Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης.

                              3.

                              Η πρόσθετη ύλη χρησιμοποιείται σε ύλη που ενσιρώνεται εύκολα (4).

                              4.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  28 Νοεμβρίου 2023

                  1k20741

                  —

                     Lactobacillus buchneri

                  LN 4637/ATCC PTA-2494

                                 Σύνθεση πρόσθετης ύλης

                              Παρασκεύασμα του Lactobacillus buchneri LN 4637/ATCC PTA-2494 με ελάχιστη περιεκτικότητα 1 × 1010 CFU/g πρόσθετης ύλης.

                                 Χαρακτηρισμός της δραστικής ουσίας

                              Βιώσιμα κύτταρα του Lactobacillus buchneri LN 4637/ATCC PTA-2494.

                                 Αναλυτική μέθοδος
                                  (1)

                              Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787).
                              Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης.

                              3.

                              Η πρόσθετη ύλη χρησιμοποιείται σε ύλη που ενσιρώνεται εύκολα (4).

                              4.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  28 Νοεμβρίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπή ύλη. Χορτονομές που ενσιρώνονται με μέτρια δυσκολία: 1,5-3,0 % διαλυτοί υδρογονάνθρακες σε νωπή ύλη. Κανονισμός (ΕΚ) αριθ. 429/2008 (ΕΕ L 133 της 22.5.2008, σ. 1).

         (3)  Χορτονομές που ενσιρώνονται δύσκολα: < 1,5 % διαλυτοί υδρογονάνθρακες σε νωπή ύλη. Κανονισμός (ΕΚ) αριθ. 429/2008 (ΕΕ L 133 της 22.5.2008, σ. 1).

         (4)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπή ύλη. Κανονισμός (ΕΚ) αριθ. 429/2008 (ΕΕ L 133 της 22.5.2008, σ. 1).


title: Εκτελεστικός κανονισμός (ΕΕ) 2015/380 της Επιτροπής, της 6ης Μαρτίου 2015 , για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από τις 2 έως τις 3 Μαρτίου 2015 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Μάρτιο του 2015

text:
               7.3.2015

               EL

               Επίσημη Εφημερίδα της Ευρωπαϊκής Ένωσης

               L 64/35

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/380 ΤΗΣ ΕΠΙΤΡΟΠΉΣ
   της 6ης Μαρτίου 2015
   για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από τις 2 έως τις 3 Μαρτίου 2015 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Μάρτιο του 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Δυνάμει του άρθρου 3 παράγραφοι 1 και 2 του πρωτοκόλλου αριθ. 1 (3) της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (4), ανοίγεται δασμολογική ποσόστωση με μηδενικό δασμό για την εισαγωγή μη κατεργασμένου ελαιόλαδου των κωδικών ΣΟ 1509 10 10 και 1509 10 90 που παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση εντός του ορίου που προβλέπεται για κάθε έτος.

               (2)

               Το άρθρο 2 παράγραφος 2 του κανονισμού (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τον τρόπο διαχείρισης των δασμολογικών ποσοστώσεων για το ελαιόλαδο καταγωγής Τυνησίας (5), προβλέπει μηνιαία ποσοτικά όρια για την έκδοση πιστοποιητικών εισαγωγής.

               (3)

               Σύμφωνα με το άρθρο 3 παράγραφος 1 του κανονισμού (ΕΚ) αριθ. 1918/2006, υποβλήθηκαν αιτήσεις στις αρμόδιες αρχές για την έκδοση πιστοποιητικών εισαγωγής, για συνολική ποσότητα η οποία υπερβαίνει το όριο που προβλέπεται για τον μήνα Μάρτιο στο άρθρο 2 παράγραφος 2 του εν λόγω κανονισμού.

               (4)

               Υπό αυτές τις συνθήκες, η Επιτροπή οφείλει να καθορίσει έναν συντελεστή κατανομής που θα επιτρέπει την έκδοση πιστοποιητικών εισαγωγής κατ' αναλογία της διαθέσιμης ποσότητας.

               (5)

               Δεδομένου ότι το όριο που αντιστοιχεί στον μήνα Μάρτιο έχει καλυφθεί, κανένα πιστοποιητικό εισαγωγής δεν επιτρέπεται να εκδοθεί για τον εν λόγω μήνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις έκδοσης πιστοποιητικών εισαγωγής που υποβλήθηκαν από τις 2 έως τις 3 Μαρτίου 2015, δυνάμει του άρθρου 3 παράγραφος 1 του κανονισμού (ΕΚ) αριθ. 1918/2006, εφαρμόζεται συντελεστής κατανομής 5,451531 %.
   Η έκδοση πιστοποιητικών εισαγωγής για τις αιτούμενες ποσότητες από τις 4 Μαρτίου 2015 αναστέλλεται για τον Μάρτιο του 2015.
   Άρθρο 2
   Ο παρών κανονισμός αρχίζει να ισχύει στις 7 Μαρτίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 238 της 1.9.2006, σ. 13.

      (3)  ΕΕ L 97 της 30.3.1998, σ. 57.

      (4)  ΕΕ L 97 της 30.3.1998, σ. 2.

      (5)  ΕΕ L 365 της 21.12.2006, σ. 84.


title: Εκτελεστικός κανονισμός (ΕΕ) αριθ. 1055/2013 της Επιτροπής, της 25ης Οκτωβρίου 2013 , σχετικά με την έγκριση παρασκευάσματος ορθοφωσφορικού οξέος ως πρόσθετης ύλης ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               30.10.2013

               EL

               Επίσημη Εφημερίδα της Ευρωπαϊκής Ένωσης

               L 288/57

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1055/2013 ΤΗΣ ΕΠΙΤΡΟΠΉΣ
   της 25ης Οκτωβρίου 2013
   σχετικά με την έγκριση παρασκευάσματος ορθοφωσφορικού οξέος ως πρόσθετης ύλης ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της έγκρισης αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Με την οδηγία 76/603/ΕΟΚ της Επιτροπής (3) εγκρίθηκε χωρίς χρονικό περιορισμό, σύμφωνα με την οδηγία 70/524/ΕΟΚ, ένα παρασκεύασμα ορθοφωσφορικού οξέος ως πρόσθετη ύλη ζωοτροφών για όλα τα ζωικά είδη. Το εν λόγω παρασκεύασμα προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 και σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του ορθοφωσφορικού οξέος, με τον αριθμό CAS 7664-38-2, ως πρόσθετης ύλης για όλα τα ζωικά είδη για χρήση σε ζωοτροφές, με το αίτημα η εν λόγω πρόσθετη ύλη να ταξινομηθεί στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «συντηρητικά». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003. Η αίτηση περιλαμβάνει επίσης άλλες χρήσεις της ίδιας ουσίας, για τις οποίες δεν έχει ληφθεί ακόμη καμία απόφαση.

               (4)

               Η γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 13 Δεκεμβρίου 2012 (4) κατέληγε στο συμπέρασμα ότι, υπό τις προτεινόμενες συνθήκες χρήσης στις ζωοτροφές, το ορθοφωσφορικό οξύ δεν έχει δυσμενείς επιδράσεις στην υγεία των ζώων ούτε στην υγεία των καταναλωτών και δεν αναμένεται να προκαλέσει πρόσθετο κίνδυνο για το περιβάλλον, συμβάλλει δε στη συντήρηση των ζωοτροφών. Η Αρχή κατέληξε επίσης στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος ορθοφωσφορικού οξέος διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να προβλεφθεί μεταβατική περίοδος για τη διάθεση των ήδη υπαρχόντων αποθεμάτων πρόσθετων υλών, προμειγμάτων και σύνθετων ζωοτροφών που τα περιέχουν, όπως εγκρίθηκαν από την οδηγία 76/603/ΕΟΚ.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορηγείται άδεια στο παρασκεύασμα που προσδιορίζεται στο παράρτημα και ανήκει στην κατηγορία «τεχνολογικές πρόσθετες ύλες» και στη λειτουργική ομάδα «συντηρητικά» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 19 Μαΐου 2014 σύμφωνα με τους κανόνες που αρχίζουν να ισχύουν πριν από τις 19 Νοεμβρίου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 198 της 23.7.1976, σ. 10.

      (4)  ΕFSA Journal 2013· 11(1):3043.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: συντηρητικά

                  1a338

                  —

                  Ορθοφωσφορικό οξύ

                                 Σύνθεση πρόσθετης ύλης

                              Παρασκεύασμα ορθοφωσφορικού οξέος
                              (67 % -85,7 %) w/w (υδατικό διάλυμα)

                                 Δραστική ουσία

                              Ορθοφωσφορικό οξύ
                              H3PO4

                              Αριθ. CAS 7664-38-2
                              Πτητικό οξύ: ≤ 10 mg/kg (ως οξικό οξύ)
                              Χλωριούχα: ≤ 200 mg/kg (ως χλώριο)
                              Θειικά: ≤ 1 500 mg/kg (ως CaSO4)

                                 Αναλυτική μέθοδος
                                  (1)

                              Για τον προσδιορισμό του ορθοφωσφορικού οξέος στην πρόσθετη ύλη ζωοτροφών: τιτλοδότηση με υδροξείδιο του νατρίου [Μονογραφία της JECFA για το «φωσφορικό οξύ» (2)]

                  Όλα τα ζωικά είδη

                  —

                  —

                  —

                              1.

                              Για ασφάλεια: χρησιμοποιούνται μέσα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.

                              2.

                              Η περιεκτικότητα φωσφόρου αναγράφεται στην ετικέτα του προμείγματος

                  19 Νοεμβρίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: www.irmm.jrc.be/crl-feed-additives

         (2)  Μονογραφία της JECFA «Phosphoric acid», http://www.fao.org/ag/agn/jecfa-additives/specs/Monograph1/Additive-312.pdf


title: Εκτελεστικός κανονισμός (EE) 2015/21 της Επιτροπής, της 5ης Ιανουαρίου 2015 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.1.2015

               EL

               Επίσημη Εφημερίδα της Ευρωπαϊκής Ένωσης

               L 4/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/21 ΤΗΣ ΕΠΙΤΡΟΠΉΣ
   της 5ης Ιανουαρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη (κωδικός ΣΟ)

                  Αιτιολογία

                  (1)

                  (2)

                  (3)

                  Ηλεκτρονικό εξάρτημα σε ορθογώνιο πλαστικό περίβλημα (αποκαλούμενο «κασέτα παιχνιδιού») με διαστάσεις 35 × 33 × 4 mm.
                  Η κασέτα παιχνιδιού αποτελείται από πλακέτα τυπωμένου κυκλώματος με ολοκληρωμένα κυκλώματα [μνήμη μόνο ανάγνωσης (ROM) και μνήμες flash], παθητικά στοιχεία (πυκνωτές, αντιστάσεις) και διάφορες ακίδες επαφής.
                  Η ROM περιλαμβάνει πρόγραμμα εφαρμογής (βιντεοπαιχνίδι) και δεν είναι δυνατόν να αλλάξει ή να αναβαθμιστεί από τον χρήστη. Η μνήμη flash χρησιμοποιείται για αποθήκευση των δεδομένων που δημιουργούνται κατά τη διάρκεια του παιχνιδιού, όπως προτιμήσεις ή επιτευχθέντα επίπεδα και βαθμολογίες.
                  Λόγω της ειδικής μορφής της και των ειδικά διαμορφωμένων ακίδων επαφής, η κασέτα μπορεί να χρησιμοποιηθεί μόνο σε συγκεκριμένη μάρκα και τύπο κονσόλας βιντεοπαιχνιδιού της κλάσης 9504.
                  Βλέπε εικόνα (1)

                  9504 50 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του κεφαλαίου 95, καθώς και από το κείμενο των κωδικών ΣΟ 9504 και 9504 50 00.
                  Η κασέτα δεν περιέχει μόνο μνήμη flash αλλά και ROM που περιλαμβάνει το παιχνίδι. Στη μνήμη flash αποθηκεύονται αποκλειστικά πληροφορίες που απαιτούνται κατά την εκτέλεση του παιχνιδιού, όπως οι προτιμήσεις των παικτών, τα επιτευχθέντα επίπεδα και οι βαθμολογίες τους. Η κασέτα μπορεί να χρησιμοποιείται μόνο για την εκτέλεση βιντεοπαιχνιδιών, σε συνδυασμό με κονσόλα παιχνιδιού. Κατά συνέπεια, η κατάταξη ως υπόθεμα για εγγραφή του ήχου ή για ανάλογες εγγραφές της κλάσης 8523 αποκλείεται [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8523, έκτη παράγραφος, στοιχείο στ].
                  Δεδομένου ότι η κασέτα αποτελεί μέρος ή εξάρτημα κατάλληλο για χρήση αποκλειστικά ή κυρίως με μια κονσόλα παιχνιδιού της διάκρισης 9504 50, πρέπει να καταταχθεί στον κωδικό ΣΟ 9504 50 00 [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 9504 (2), τρίτη παράγραφος].

         (1)  Η εικόνα έχει αποκλειστικά ενημερωτικό σκοπό.